wannaphong/clean_thaiwikipedia huggingface dataset:
# พรรครวมใจไทย
อาจหมายถึง
 พรรครวมใจไทย (พ.ศ. 2550) ก่อตั้งเมื่อวันที่ 26 มิถุนายน ปี พ.ศ. 2550 ต่อมาได้รวมเข้ากับพรรคชาติพัฒนา เป็นพรรครวมใจไทยชาติพัฒนา
 พรรครวมใจไทย (พ.ศ. 2561) ก่อตั้งเมื่อปี พ.ศ. 2561 ต่อมาได้เปลี่ยนชื่อเป็นพรรคไทยรักราษฎร์ พรรคพลังไทยนำไทย และ พรรคสร้างอนาคตไทย ในที่สุด
 พรรครวมใจไทย (พ.ศ. 2566) ก่อตั้งเมื่อปี พ.ศ. 2566
# รถไฟรางเบาเยรูซาเลม
รถไฟรางเบาเยรูซาเลม (, HaRakevet HaKala Birushalayim; , Qiṭār Al-Quds Al-Khafīf) เป็นระบบรถไฟฟ้ารางเบาในเยรูซาเลม ประเทศอิสราเอล ปัจจุบันมีให้บริการ 1 เส้นทาง ได้แก่ สายสีแดง โดยเริ่มก่อสร้างในปี ค.ศ. 2002 และเสร็จสมบูรณ์ในปี ค.ศ. 2010 ก่อสร้างโดยสมาคมซิตีพาส ซึ่งมีสัญญาให้บริการ 30 ปี โครงการรถไฟรางเบานี้ยังรวมถึงการก่อสร้างสะพานคอร์ดและการบูรณะตามจุด ๆ ต่างของเยรูซาเลม

การเปิดให้บริการล่าช้าออกไปเนื่องจากการค้นพบโบราณวัตถุและปัญหาทางเทคนิค รถไฟรางเบาเริ่มทดลองเดินรถตั้งแต่วันที่ 19 สิงหาคม ค.ศ. 2011 และเปิดให้บริการอย่างเป็นทางการเมื่อวันที่ 1 ธันวาคม ค.ศ. 2011 เส้นทางสายสีแดงมีระยะทาง 13.9 กิโลเมตร ประกอบด้วยจุดจอด 23 แห่ง ปัจจุบันอยู่ระหว่างการก่อสร้างส่วนต่อขยายไปยังย่านชานเมืองเนเวยาคอฟและศูนย์การแพทย์ฮาดัสซาห์ เมื่อโครงการทั้งหมดเสร็จสมบูรณ์ในปี ค.ศ. 2018 จะมีระยะทางยาวถึง 22.5 กิโลเมตร .

การก่อสร้างสายสีแดงส่วนแรกใช้งบประมาณ 3.8 พันล้่านเชเกล (ประมาณ 1.1 พันล้านดอลลาร์สหรัฐ) . โครงการเคยถูกวิจารณ์อย่างหนักในด้านงบประมาณและการก่อมลพิษขณะก่อสร้าง

สายสีเขียวและสายสีแดงส่วนต่อขยายได้รับการอนุมัติจากนครเยรูซาเลม และปัจจุบันอยู่ในระหว่างการประมูลการก่อสร้าง ส่วนสายสีน้ำเงินอยู่ในขั้นตอนการขออนุมัติ
# รางวัลฟราสแทร็กบนเวทีมิสเตอร์เวิลด์
รายนามผู้ที่ครองตำแหน่งรางวัลฟราสแทร็กบนเวทีมิสเตอร์เวิลด์อย่างเป็นทางการ โดยเรียงลำดับตามปีการจัดประกวดดังต่อไปนี้
 รางวัลพิเศษในปัจจุบัน 

 ทาเลนต์
 ปี ผู้เข้าประกวด ประเทศ/ดินแดน รางวัลในการประกวด 2003Ronnie Morris รองอันดับ 42010Yoo Ji-kwang 15 คนสุดท้าย 2012Francesco Anthony Cena 5 คนสุดท้าย 2014Zuemarik Veeris10 คนสุดท้าย 2016Rafal Jonkisz10 คนสุดท้าย

  มิสเตอร์สปอร์ต  
 ปี ผู้เข้าประกวด ประเทศ/ดินแดน รางวัลในการประกวด 2010Josef Karas รองอันดับ 1 2012Leo Delaney รองอันดับ 2 2014Nicklas Pedersen ชนะเลิศ 2016Christopher Joseph Bramell5 คนสุดท้าย

  มิสมัลติมีเดีย   
 ปี ผู้เข้าประกวด ประเทศ/ดินแดน รางวัลในการประกวด 2012Andrew Wolffรองอันดับ 1 2014Demian Overduijn 10 คนสุดท้าย 2016Rohit Khandelwalชนะเลิศ

   Extreme Sports Challenge    
 ปี ผู้เข้าประกวด ประเทศ/ดินแดน รางวัลในการประกวด 2012Vanja Grgec 10 คนสุดท้าย 2014Valeriu Gutu10 คนสุดท้าย 2016Tristan Cameron Harper10 คนสุดท้าย

   Fashion & Style    
 ปี ผู้เข้าประกวด ประเทศ/ดินแดน รางวัลในการประกวด 2012Truong Nam Thanh 10 คนสุดท้าย 2014Emmanuel Ifeanyi Ikubeseรองอันดับ 2 2016Chang Zhousheng10 คนสุดท้าย

 ท็อปโมเดล  
 ปี ผู้เข้าประกวด ประเทศ/ดินแดน รางวัลในการประกวด 2010Jonas Sulzbach15 คนสุดท้าย

รางวัลพิเศษในอดีต

 มิสเตอร์บุคลิกภาพดี 
 ปี ผู้เข้าประกวด ประเทศ/ดินแดน รางวัลในการประกวด 1996Felix Chavaphi 1998Dimitri Drabakoulos 

 ขวัญใจช่างภาพ 
 ปี ผู้เข้าประกวด ประเทศ/ดินแดน รางวัลในการประกวด 1998Rubim Fonseca
# ซีลฟาโน โกมฟาลียึส
ซีลฟาโน โดมีนีก โกมฟาลียึส (เกิดวันที่ 10 สิงหาคม ค.ศ. 1987) เป็นนักฟุตบอลอาชีพชาวดัตช์ เขามีบิดาเป็นชาวซูรินาม

 สโมสรอาชีพ 
โกมฟาลียึสเคยเล่นให้กับหลายสโมสร แต่ช่วงเวลาที่โดดเด่นคือช่วงที่เขาอยู่กับสโมสร Birkirkara ในมอลตีสพรีเมียร์ลีก ซึ่งเขากลายเป็นดาวซัลโวของสโมสร และพาทีมคว้าแชมป์ลีกของมอลตาได้Sylvano Comvalius, de Floortje Dessing van de voetbalwereld - ELF Voetbal 

วันที่ 1 ตุลาคม ค.ศ. 2010 โกมฟาลียึสเซ็นสัญญาระยะสั้นกับสโมสรสเตอร์ลิงแอลเบียนในสกอตติชเฟิสต์ดิวิชันStirling Albion slechts tussenstation voor Comvalius - Voetbal International  ต่อมาเดือนมกราคม ค.ศ. 2011 เขาย้ายไป Al-Salmiya ในคูเวต และในเดือนมิถุนายนปีเดียวกัน เขาย้ายไปร่วมทีมอาเตอเราในคาซัคสถาน

ต่อมาในเดือนมีนาคม ค.ศ. 2012 โกมฟาลียึสย้ายไปสโมสร Fujian Smart Hero ในไชนาลีกวัน ต่อมาเขาย้ายไปเล่นให้กับสามสโมสรในเยอรมนีอย่างไอน์ทรัคท์เทรียร์, ดือนาโมเดรสเดิน และเฮ็สเซินคัสเซิลNeuer Bomber für die Löwen: Sylvano Comvalius kommt nach Kassel  - Lokalo24  และได้ย้ายไปเล่นให้กับ Stal Kamianske ในยูเครนNa Deul ook spits Comvalius naar FC Stal  - FOX Sports  

ในเดือนมีนาคม ค.ศ. 2017 เขาย้ายไปบาหลียูไนเต็ด ด้วยสัญญา 1 ปี และได้เล่นร่วมกับเพื่อนที่เคยอยู่อายักซ์ด้วยกันอย่างอีร์ฟัน บัคดิม เขาเป็นดาวซัลโวของสโมสรและพาทีมจบรองแชมป์ ต่อมาในเดือนพฤศจิกายน ค.ศ. 2017 เขาย้ายไปร่วมทีมสุพรรณบุรีในไทยลีก แต่กลับทำผลงานได้ไม่ดีนัก
# ฟลอรีย็อง โตแว็ง
ฟลอรีย็อง ทริสต็อง มารียาโน โตแว็ง (เกิดวันที่ 26 มกราคม ค.ศ. 1993) เป็นนักฟุตบอลอาชีพชาวฝรั่งเศส ปัจจุบันลงเล่นตำแหน่งปีกให้กับออแล็งปิกเดอมาร์แซย์ในลีกเอิง และทีมชาติฝรั่งเศส

โตแว็งเริ่มต้นอาชีพกับสโมสรเกรอนอบล์ใน ค.ศ. 2011 ต่อมาเขาย้ายไปสโมสรบัสตียาซึ่งเขาพาทีมคว้าแชมป์ลีกเดอในฤดูกาลแรกที่เขาได้เล่น และในปีถัดมา เขาได้รับรางวัลผู้เล่นเยาวชนยอดเยี่ยมแห่งปี ต่อมาเขาย้ายไปออแล็งปิกเดอมาร์แซย์ด้วยค่าตัว 15 ล้านปอนด์ และได้ลงเล่นให้กับสโมสรกว่า 150 นัด โดยมีช่วงคั่นกลางที่เขาย้ายไปนิวคาสเซิลยูไนเต็ด ก่อนที่จะย้ายกลับมาร์แซย์อีกครั้ง

โตแว็งลงเล่นให้กับทีมชาติ 30 นัด ทำได้ 14 ประตู ตั้งแต่รุ่นอายุไม่เกิน 18-21 ปี เขาเคยพาทีมชาติคว้าแชมป์ฟุตบอลโลกเยาวชนอายุไม่เกิน 20 ปี 2013 เขาลงเล่นให้กับทีมชาติชุดใหญ่ครั้งแรกในเดือนมิถุนายน ค.ศ. 2017 และถูกเลือกติดทีมชาติในการแข่งขันฟุตบอลโลก 2018 ที่ประเทศรัสเซีย

 เกียรติประวัติ 
 สโมสร 
บัสตียา
 ลีกเดอ: 2011–12

 ทีมชาติ 
ฝรั่งเศส รุ่นอายุไม่เกิน 20 ปี
ฟุตบอลโลกเยาวชนอายุไม่เกิน 20 ปี: 2013

 บุคคล 
 ผู้เล่นเยาวชนยอดเยี่ยมแห่งปีของลีกเอิง: 2012–13
 ผู้เล่นยอดเยี่ยมประจำเดือนของสหภาพนักฟุตบอลอาชีพแห่งชาติ: มีนาคม 2017, พฤศจิกายน 2017, มกราคม 2018
# อาดาม ซอลอยี
อาดาม ชอบอ ซอลอยี (เกิดวันที่ 9 ธันวาคม ค.ศ. 1987) เป็นนักฟุตบอลชาวฮังการี ปัจจุบันลงเล่นให้กับฮ็อฟเฟินไฮม์ในตำแหน่งกองหน้า เขาใช้เวลาส่วนใหญ่เล่นที่ประเทศเยอรมนี โดยเริ่มต้นในปี ค.ศ. 2004 กับชตุทการ์ท ก่อนที่จะย้ายไปไมนทซ์ 05 เขาเคยเล่นที่ประเทศสเปนกับเรอัลมาดริดกัสตียาเป็นเวลา 3 ปี

ซอลอยีเริ่มเล่นให้กับทีมชาติฮังการีในปี ค.ศ. 2009 และเคยติดทีมชาติในการแข่งขันฟุตบอลชิงแชมป์แห่งชาติยุโรป 2016

 การทำประตูในนามทีมชาติ 

 ลำดับ  วันที่  สนาม  คู่แข่ง  ประตู  ผล  การแข่งขัน 1.  8 ตุลาคม ค.ศ. 2010  Ferenc Puskás, Budapest, Hungary    2–0  8–0  ฟุตบอลชิงแชมป์แห่งชาติยุโรป 2012 รอบคัดเลือก 2.  4–0  3.  5–0 4.  12 ตุลาคม ค.ศ. 2010  Olympic Stadium, Helsinki, Finland    1–0  2–1  ฟุตบอลชิงแชมป์แห่งชาติยุโรป 2012 รอบคัดเลือก 5.  29 กุมภาพันธ์ ค.ศ. 2012  ETO Park, Győr, Hungary     1–0  1–1  กระชับมิตร 6.  7 กันยายน ค.ศ. 2012  Estadi Comunal, Andorra la Vella, Andorra     3–0  5–0  ฟุตบอลโลก 2014 รอบคัดเลือก 7.  16 ตุลาคม ค.ศ. 2012  Ferenc Puskás, Budapest, Hungary     2–1  3–1  ฟุตบอลโลก 2014 รอบคัดเลือก 8.  14 ตุลาคม ค.ศ. 2014  Torsvollur, Torshavn, Faroe Islands    1–0  1–0  ฟุตบอลชิงแชมป์แห่งชาติยุโรป 2016 รอบคัดเลือก 9.  14 มิถุนายน ค.ศ. 2016  Nouveau Stade, Bordeaux, France    1–0  2–0 ฟุตบอลชิงแชมป์แห่งชาติยุโรป 2016  10.  7 ตุลาคม ค.ศ. 2016  Groupama Arena, Budapest, Hungary    1–1  2–3  ฟุตบอลโลก 2018 รอบคัดเลือก 11.  2–2  12.  10 ตุลาคม ค.ศ. 2016  Skonto Stadium, Riga, Latvia    2–0  2–0  ฟุตบอลโลก 2018 รอบคัดเลือก 13.  13 พฤศจิกายน ค.ศ. 2016  Groupama Arena, Budapest, Hungary    4–0  4–0  ฟุตบอลโลก 2018 รอบคัดเลือก 14.  31 สิงหาคม ค.ศ. 2017  Groupama Arena, Budapest, Hungary    2–0  3–1  ฟุตบอลโลก 2018 รอบคัดเลือก 15.  23 มีนาคม ค.ศ. 2018  Groupama Arena, Budapest, Hungary    1–2  2–3  กระชับมิตร

 เกียรติประวัติ 
 บุคคล 
 ผู้เล่นดาวรุ่งฮังการียอดเยี่ยมแห่งปี: 2008
 ผู้เล่นยอดเยี่ยมประจำเดือนของบุนเดิสลีกา: ธันวาคม ค.ศ. 2012
 ผู้เล่นฮังการียอดเยี่ยมแห่งปี: 2011, 2012
# สัตเยนทระ นาถ โพส
สัตเยนทระ นาถ โพส (, IPA: [ʃot̪ːend̪ronat̪ʰ boʃu], , ; 1 ม.ค. 1894 - 4 ก.พ. 1974) เป็นนักฟิสิกส์ชาวอินเดีย มีผลงานโดดเด่นในงานวิจัยเรื่องกลศาสตร์ควอนตัม เป็นผู้พัฒนาสถิติแบบโพส-ไอสไตน์ ซึ่งเป็นที่มาของชื่ออนุภาคโบซอน โดยชื่อนี้ตั้งโดยพอล ดิแรก
หมวดหมู่:บุคคลที่เกิดในปี พ.ศ. 2437
หมวดหมู่:บุคคลที่เสียชีวิตในปี พ.ศ. 2517
หมวดหมู่:บุคคลจากโกลกาตา
หมวดหมู่:ชาวเบงกอล
# เอ็ม 1911
เอ็ม 1911  เป็นปืนพกกึ่งอัตโนมัติที่ทรงพลังชนิดหนึ่งของโลก ออกแบบโดยจอห์น บราวนิง ผู้ออกแบบอาวุธปืนชาวเบลเยียม ผลิตโดยบริษัทโคลต์ เมื่อปี พ.ศ. 2454

เอ็ม 1911 ถูกนำไปใช้ในหลายกองทัพและหลายสงคราม โดยเฉพาะสงครามโลกครั้งที่ 1, สงครามโลกครั้งที่ 2, สงครามเกาหลี, สงครามเวียดนาม ฯลฯ และยังเคยถูกใช้ในกองทัพสหรัฐ ตั้งแต่ปี พ.ศ. 2454 - พ.ศ. 2529

เอ็ม 1911 ยังผลิตอยู่ในปัจจุบัน ใช้กระสุน.45 เอซีพี บรรจุกระสุนได้ 7 นัด ซึ่งรุ่นของเอ็ม 1911 ได้แก่ เอ็ม 1911 เอ 1, เอ็ม 1911 เอ 2 และอาร์ไอเอ ออฟฟิเชอร์

คุณสมบัติ
เอ็ม 1911 ใช้กระสุน .45 เอซีพี (แต่ยังมีแบบที่ใช้.38 ซูเปอร์, 9×19 มิลลิเมตร, 7.65 มิลลิเมตร และ9 มม. สเตรย์เลอร์ อีกด้วย) น้ำหนัก 1.1 กิโลกรัม ความยาว 13.3 เซนติเมตร ความสูง 21.0 เซนติเมตร บรรจุกระสุนได้ 7 นัด

ประเทศที่ใช้
# เดนนิส อามาโต
เดนนิส อามาโต (เกิดวันที่ 26 มิถุนายน ค.ศ. 1980) เป็นอดีตนักฟุตบอลชาวเยอรมัน ปัจจุบันเป็นหัวหน้าผู้ฝึกสอนให้กับ พัทยา ยูไนเต็ด ในไทยลีก 2

เขาเคยทำผลงานพาทีมชัยนาท ฮอร์นบิล, เชียงใหม่ ยูไนเต็ด และ สุโขทัย เลื่อนชั้นสู่ไทยลีก

 ประวัติการทำงาน 
อามาโตเริ่มต้นอาชีพผู้ฝึกสอนที่บริษัทสปอร์ตไทย-บาวาเรีย เขาทำหน้าที่คัดเลือกเยาวชนไปฝึกฟุตบอลที่สโมสรฟุตบอลบาเยิร์นมิวนิก โดยทีมของอามาโตสามารถคว้าอันดับที่ 3 ในการแข่งขันฟุตบอลเยาวชนที่มีสโมสรจากออสเตรีย เยอรมัน ญี่ปุ่น จีน และสหรัฐ ผู้เล่นที่มีชื่อเสียงในทีม ได้แก่ เอกนิษฐ์ ปัญญา และณัฐวุฒิ ชูติวัตร

 ชัยนาท ฮอร์นบิล 
ในปี ค.ศ. 2017 บริษัทสปอร์ตไทย-บาวาเรียได้เข้ามาปรับโครงสร้างให้กับชัยนาท ฮอร์นบิล ที่เพิ่งตกชั้นจากไทยลีก ฤดูกาล 2016 โดยทางบริษัทฯ ได้แต่งตั้งเดนนิส อามาโต ให้เป็นผู้อำนวยการสโมสร ต่อมาในเดือนเมษายนปีเดียวกัน สโมสรชัยนาทได้แยกทางกับบียอร์น คลีม หัวหน้าผู้ฝึกสอนคนก่อนหน้า หลังจากที่พาทีมบุกแพ้อ่างทอง 0-3 ทำให้เดนนิส อามาโต ได้รับการแต่งตั้งให้เป็นหัวหน้าผู้ฝึกสอนชั่วคราว

วันที่ 23 กันยายน ค.ศ. 2017 อามาโตพาทีมชัยนาทเปิดบ้านเฉือนชนะลำปาง 1-0 ทำให้ชัยนาทเลื่อนชั้นกลับสู่ไทยลีกภายในหนึ่งฤดูกาลได้สำเร็จ ต่อมาวันที่ 15 ตุลาคม อามาโตพาทีมคว้าแชมป์ไทยลีก 2 ได้สำเร็จ ในนัดที่บุกไปแพ้เกษตรศาสตร์ 4-2 ยุติสถิติไม่แพ้ใครในลีก 18 นัดติดต่อกัน อย่างไรก็ตาม คู่แข่งหัวตารางอย่างแอร์ฟอร์ซ เซ็นทรัล ก็บุกไปแพ้สมุทรสงคราม ทำให้เพียงพอต่อการเป็นแชมป์ของชัยนาท

อย่างไรก็ตาม ในเดือนพฤศจิกายน ค.ศ. 2017 อามาโตได้แยกทางกับชัยนาท เนื่องจากยังคงติดสัญญากับบริษัทสปอร์ตไทย-บาวาเรีย

 อ่างทอง 
ในเดือนธันวาคม ค.ศ. 2017 อามาโตได้รับการแต่งตั้งให้เป็นผู้อำนวยการอ่างทองในไทยลีก 2 พร้อมกับดาเนียล กายเกอร์ ที่ได้รับการแต่งตั้งให้เป็นหัวหน้าผู้ฝึกสอนด้วยเช่นกัน

 ชัยนาท ฮอร์นบิล (ครั้งที่ 2) 
วันที่ 18 กุมภาพันธ์ ค.ศ. 2018 อามาโตได้กลับมาคุมทีมชัยนาทอีกครั้ง แทนที่ดราโก มามิช ที่แยกทางกับสโมสรเนื่องจากปัญหาครอบครัว โดยคุมทีมนัดแรกเมื่อวันที่ 25 กุมภาพันธ์ นัดที่ชัยนาทเปิดบ้านแพ้บุรีรัมย์ ยูไนเต็ด 0-2 และเก็บชัยชนะนัดแรกได้เมื่อวันที่ 28 มีนาคม ค.ศ. 2018 นัดที่ชัยนาทบุกไปชนะเชียงราย ยูไนเต็ด 2-1

อามาโตพาทีมชัยนาทเก็บแต้มได้พอสมควร ทำให้สถานการณ์การหนีตกชั้นผ่อนคลายลง อีกทั้งยังทำสถิติใหม่ด้วยการเอาชนะทีมใหญ่ ได้แก่ บุกชนะบางกอกกล๊าสเป็นครั้งแรกด้วยผล 5–2 เมื่อวันที่ 28 เมษายน ค.ศ. 2018, บุกชนะบุรีรัมย์เป็นครั้งแรกด้วยผล 1–0 เมื่อวันที่ 16 มิถุนายน ค.ศ. 2018 เปิดบ้านเอาชนะเมืองทองเป็นครั้งแรกด้วยผล 2–1 เมื่อวันที่ 22 กันยายน ค.ศ. 2018 และบุกไปชนะสุพรรณบุรีเป็นครั้งแรกด้วยผล 2–1 เมื่อวันที่ 7 ตุลาคม ค.ศ. 2018 ซึ่งเป็นนัดปิดฤดูกาล ทำให้ชัยนาทรอดตกชั้นได้ในที่สุด

ในฤดูกาล 2019 อามาโต ประกาศอำลาสโมสรหลังจบฤดูกาล เนื่องจากไม่สามารถช่วยให้ชัยนาทอยู่รอดในไทยลีกได้ โดยชัยนาทจะต้องตกชั้นลงไปเล่นในไทยลีก 2 ฤดูกาล 2563

 เกียรติประวัติ 
 ผู้ฝึกสอน 
สุโขทัย
 ไทยลีก 2: รองชนะเลิศ ฤดูกาล 2564–65
เชียงใหม่ ยูไนเต็ด
 ไทยลีก 2: รองชนะเลิศ ฤดูกาล 2563–64
ชัยนาท ฮอร์นบิล
 ไทยลีก 2: ชนะเลิศ ฤดูกาล 2560
# วิศวกรรมศาสตรบัณฑิต
วิศวกรรมศาสตรบัณฑิตราชกิจจานุเบกษา, ประกาศกระทรวงศึกษาธิการ เรื่อง หลักเกณฑ์การกำหนดชื่อปริญญา พ.ศ. ๒๕๕๙  เล่ม 133 ตอนพิเศษ 158 ง, 14 กรกฎาคม 2559, หน้า 6-18 (ตัวย่อ วศ.บ., B.E., B.Eng., หรือ B.A.I. จากภาษาละติน) เป็นปริญญาทางวิชาการในระดับปริญญาตรีทางวิชาชีพระดับแรกซึ่งมอบให้กับนักศึกษาหลังจากใช้เวลาสี่ถึงห้าปีในการศึกษาทางวิศวกรรมศาสตร์จากมหาวิทยาลัยที่ได้รับการรับรอง ในสหราชอาณาจักรปริญญาวิศวกรรมศาสตรบัณฑิตจะได้รับการรับรองจากหนึ่งในสถาบันวิชาชีพวิศวกรรมของสภาวิศวกรรมให้เหมาะสมสำหรับการขึ้นทะเบียนเป็นวิศวกรจัดตั้ง (Incorporated engineer) หรือวุฒิวิศวกรด้วยการศึกษาต่อในระดับปริญญาโทต่อไป ในแคนาดา ปริญญาจากมหาวิทยาลัยในแคนาดาสามารถได้รับการรับรองจาก CEAB อีกทางเลือกหนึ่งอาจได้รับการรับรองโดยตรงจากสถาบันวิชาชีพวิศวกรรมมือรายอื่น เช่น สถาบันวิศวกรไฟฟ้าและอิเล็กทรอนิกส์ในสหรัฐอเมริกา (Institute of Electrical and Electronics Engineers - IEEE) วิศวกรรมศาสตรบัณฑิตมีส่วนในการไปสู่การเป็นวุฒิวิศวกร (สหราชอาณาจักร) วิศวกรจดทะเบียน หรือใบอนุญาตสำหรับสามัญวิศวกร และได้รับการอนุมัติโดยผู้แทนของกลุ่มวิชาชีพ

วิศวกรรมศาสตรบัณฑิตมีความสำคัญมากขึ้นในด้านวิศวกรรมศาสตร์มากกว่าวิทยาศาสตรบัณฑิต ตัวอย่างเช่น อิเล็กทรอนิกส์และวงจรไฟฟ้า อย่างไรก็ตามองค์ความรู้ในวิศวกรรมศาสตรบัณฑิตสามารถซ้อนทับกับวิทยาศาสตรบัณฑิตได้

มหาวิทยาลัยในสหรัฐอเมริกาและยุโรปส่วนใหญ่มอบปริญญาวิทยาศาสตร์วิศวกรรมบัณฑิต (Bachelor of Science Engineering - B.Sc.Eng.) วิศวกรรมศาสตรบัณฑิต (Bachelor of Engineering - B.Eng.) วิศวกรรมวิทยาศาสตรบัณฑิต (Bachelor of Engineering Science - B.Eng.Sc.) วิทยาศาสตรบัณฑิต สาขาวิชาวิศวกรรมศาสตร์ (Bachelor of Science in Engineering - B.S.E.) หรือวิทยาศาสตร์ประยุกต์บัณฑิต (Bachelor of Applied Science - B.A.Sc.) ให้กับนักศึกษาระดับปริญญาตรีที่ศึกษาด้านวิศวกรรมศาสตร์ ตัวอย่างเช่น แคนาดาเป็นประเทศเดียวที่มอบปริญญาวิทยาศาสตร์ประยุกต์บัณฑิตให้กับวิศวกรที่สำเร็จการศึกษา สถาบันอื่น ๆ มอบปริญญาทางวิศวกรรมเฉพาะขอบเขตการศึกษา เช่น วิทยาศาสตรบัณฑิต สาขาวิชาวิศวกรรมไฟฟ้า (Bachelor of Science in Electrical Engineering - B.S.E.E.) และวิทยาศาสตรบัณฑิต สาขาวิชาวิศวกรรมเครื่องกล (Bachelor of Science in Mechanical Engineering - BSME)

เป็นเรื่องที่พบได้น้อยและอาจเป็นความหลากหลายที่เก่าแก่ที่สุดในโลกที่พูดภาษาอังกฤษ คือ Baccalaureus in Arte Ingeniaria (B.A.I.) จากภาษาละตินหมายถึง ศิลปศาสตร์ทางวิศวกรรมศาสตรบัณฑิต (Bachelor in the Art of Engineering)School of Engineering:Trinity College Dublin, The University of Dublin, Ireland ในที่นี้ Baccalaureus in Arte Ingeniaria หมายถึง ความเป็นเลิศในการดำเนินการทาง 'ศิลปศาสตร์' หรือ 'หน้าที่' ของวิศวกร ปริญญานี้ถูกมอบโดยมหาวิทยาลัยดับลิน (วิทยาลัยทรินิตีดับลินมีสำนักวิชาวิศวกรรมศาสตร์ตั้งแต่ ค.ศ. 1841) และยังเป็นมหาวิทยาลัยร่วมของมหาวิทยาลัยแห่งชาติไอร์แลนด์ แต่ในทุกวันนี้เป็นที่รู้จักกันทั่วไปว่าคือ วิศวกรรมศาสตรบัณฑิต และบัณฑิตยังใช้คำนำหลังชื่อแปลเป็นภาษาอังกฤษว่า B.E. แม้ว่าชื่อปริญญาบนแผ่นหนังสัตว์จะแสดงเป็นภาษาละติน

บางมหาวิทยาลัยในแอฟริกาใต้อ้างถึงปริญญาทางวิศวกรรมศาสตร์ของพวกเขาในภาษาภาษาอาฟรีกานส์ว่า Baccalaureus Ingenieurswese (B.Ing)
# เกาะแม่น้ำ
เกาะแม่น้ำ คือเกาะที่อยู่กลางแม่น้ำ หรือเกาะที่ถูกน้ำท่วมรอบ ๆ ไม่นับรวมเกาะกึ่งชายฝั่งบริเวณดินดอนสามเหลี่ยมปากแม่น้ำ และดอนทรายใต้น้ำที่โพล่พ้นน้ำแค่บางเวลา เกาะแม่น้ำเป็นผลมาจากกระบวนการของธารน้ำอย่างการทับถมและการกร่อน เช่นน้ำที่ค่อย ๆ เซาะดินบริเวณลำน้ำโค้งตวัดจนกลายเป็นเกาะหรือการทับถมบริเวณดอนทรายใต้น้ำ
# ธนาคารสหพันธ์เยอรมนี
ธนาคารสหพันธ์เยอรมนี  คือธนาคารกลางของสหพันธ์สาธารณรัฐเยอรมนี และถือเป็นส่วนหนึ่งของระบบธนาคารกลางในยุโรป (ESCB) เนื่องด้วยสถานะทางการเงินที่แข็งแกร่งมาก ธนาคารกลางเยอรมันถือเป็นสมาชิกที่มีอำนาจครอบงำระบบธนาคารกลางในยุโรป ทั้งธนาคารกลางเยอรมันและธนาคารกลางยุโรปต่างมีที่ทำการตั้งอยู่ในนครแฟรงก์เฟิร์ต

ประวัติ
thumb|263px|ที่ทำการธนาคารกลางเยอรมันในนครแฟรงก์เฟิร์ต
เมื่อสงครามโลกครั้งที่สองสิ้นสุดลงในปี 1945 พร้อมด้วยความพ่ายแพ้ของฝ่ายอักษะ เงินสกุลไรชส์มาร์คของเยอรมันกลายเป็นสิ่งไร้ค่า ฝ่ายสัมพันธมิตรจำต้องเข้ามาฟื้นฟูระบบการเงินในเยอรมันเสียใหม่ โดยจัดตั้งระบบธนาคารกลางแบบคู่ขนานขึ้นในเขตยึดครองเยอรมัน ซึ่งมีโครงสร้างที่ใช้ระบบธนาคารกลางสหรัฐเป็นต้นแบบ ธนาคารกลางแบบคู่ขนานนี้ประกอบด้วย:
 ธนาคารกลางประจำรัฐ (Central banks of the states) – เป็นธนาคารกลางของแต่ละรัฐซึ่งอยู่ในการยึดครองของกองทัพสัมพันธมิตรตะวันตก มีเขตอำนาจอยู่ในเฉพาะรัฐหรือโซนนั้นๆ
 ธนาคารแห่งรัฐเยอรมัน (Bank deutscher Länder) – เป็นสถาบันที่บรรดาธนาคารกลางประจำรัฐเป็นผู้ถือหุ้นอยู่ จึงเป็นอิสระจากภาครัฐบาลและการเมือง มีที่ตั้งอยู่ในนครแฟรงก์เฟิร์ต รับผิดชอบการพิมพ์ธนบัตร การประสานงานนโยบายการเงิน และรับผิดชอบงานส่วนกลางเช่น การจัดการการแลกเปลี่ยนเงินตรา 

ฝ่ายบริหารของระบบธนาคารกลางแบบคู่ขนานนี้คือ "คณะกรรมการธนาคารกลาง" (Zentralbankrat) ซึ่งประกอบด้วย เหล่าประธานธนาคารกลางประจำรัฐ และบรรดากรรมการของธนาคารแห่งรัฐเยอรมัน 

ธนาคารแห่งรัฐเยอรมันได้กำหนดสกุลเงินมาร์คเยอรมัน (Deutsche Mark) ขึ้นเมื่อในวันที่ 20 มิถุนายน 1948 และภายหลังกฎหมายพื้นฐาน (รัฐธรรมนูญ) ของเยอรมันบังคับใช้ในปี 1949 ก็นำไปสู่การจัดตั้งธนาคารกลางเยอรมันก่อตั้งในปี 1957 เพื่อเข้ารับช่วงต่อจากธนาคารแห่งรัฐเยอรมัน (Bank deutscher Länder) ซึ่งเงินสกุลมาร์คนี้ใช้งานจนถึงปี 2002 ก็ถูกแทนที่ด้วยเงินสกุลยูโร
# เกาะปันหยี
เกาะปันหยี เป็นเกาะหมู่บ้านชาวประมงในจังหวัดพังงา ประเทศไทย เกาะแห่งนี้เป็นเกาะที่เริ่มก่อสร้างโดยชาวประมงของอินโดนีเซียที่อพยพเข้ามา บนเกาะมี 360 ครอบครัวประชากรประมาณ 1,685 คนfigures taken from Ko Panyee Primary School board ชาวบ้านส่วนใหญ่เป็นชาวมุสลิม ที่นี่มีสนามฟุตบอลลอยน้ำซึ่งได้รับแรงบันดาลใจจากฟุตบอลโลก 1986 รวมถึงมีทีมฟุตบอลปันหยีซึ่งเป็นสโมสรเยาวชนที่ประสบความสำเร็จมากที่สุดในภาคใต้ของประเทศไทยใน พ.ศ. 2554 ในเวลาต่อมาธนาคารทหารไทยได้นำเรื่องราวของทีมไปทำภาพยนตร์สั้น

 ประวัติ 
เริ่มมีการมาตั้งถิ่นฐานบนเกาะนี้เมื่อปลายคริสต์ศตวรรษที่ 18 โดยชาวประมงมาเลย์ที่เร่ร่อน เกาะปันหยีมีชื่อในภาษามลายูว่า Pulau Panji ในสมัยนั้นกฎหมายจำกัดความเป็นเจ้าของที่ดินกับคนที่มีสัญชาติไทยเพียงอย่างเดียวจึงทำให้ต้องปันเสาเข็มลงบนทะเลเพื่อสร้างบ้านเรือน ต่อมาอุตสาหกรรมการท่องเที่ยวที่กำลังเติบโตในประเทศไทยได้เพิ่มความมั่งคั่งให้กับชุมชน จึงได้เริ่มการสร้างแหล่งน้ำจืดและมัสยิดบนเกาะ

 การท่องเที่ยว 
ในปลายคริสต์ศตวรรษที่ 20 คนในชุมชนรู้สึกว่าการดำรงชีวิตด้วยอุตสาหกรรมการประมงอย่างเดียวนั้นเริ่มเป็นเรื่องที่ยาก ทำให้บุรุษไปรษณีย์ได้มีการเสนอให้เชิญชวนนักท่องเที่ยวเข้ามาในหมู่บ้านเพื่อสร้างรายได้ให้กับประชาชน ปัจจุบันเกาะนี้กลายเป็นสถานที่ท่องเที่ยวหลักของทัวร์อ่าวพังงา ที่นี้เป็นจุดแวะชิมอาหารยอดนิยมเนื่องจากมีร้านอาหารทะเลรวมทั้งแผงขายของที่ระลึกต่าง ๆ เป็นจำนวนมาก และสนามฟุตบอลลอยน้ำ
# สมัยไมโอซีน
สมัยไมโอซีน  เป็นสมัยแรกของยุคนีโอจีนในธรณีกาลระหว่าง 23.03 ถึง 5.333 ล้านปีก่อนถึงปัจจุบัน เป็นสมัยที่ต่อมาจากสมัยโอลิโกซีน และตามด้วยสมัยไพลโอซีน ชาร์ลส์ ไลแอลได้นำจากคำภาษากรีก คำว่า  (, “น้อย”) และคำว่า  (, “ใหม่”) มาตั้งชื่อให้กับสมัยนี้ สาเหตุที่ใช้คำว่า "น้อย" เพราะว่ามีสัตว์ทะเลไม่มีกระดูกสันหลังสมัยใหม่น้อยกว่าสมัยไพลโอซีนราว 18%

ขณะที่เวลาได้เคลื่อนผ่าน จากสมัยโอลิโกซีนมาถึงไมโอซีน และผ่านไปยังสมัยไพลโอซีนอากาศค่อย ๆ เย็นลงซึ่งเป็นผลมาจากยุคน้ำแข็ง การแบ่งยุคสามยุคนี้ออกจากกันนั้นไม่ได้ใช้เหตุการณ์ระดับโลกในการแบ่งแต่ใช้ระดับอุณหภูมิในการแบ่งโดยสมัยโอลิโกซีนอุ่นกว่าไมโอซีนและไมโอซีนอุ่นกว่าสมัยไพลโอซีน

เอปได้เกิดและมีความหลากหลายขึ้นในยุดนี้จากนั้นก็เริ่มแพร่พันธุ์ไปทั่วพื้นที่โลกเก่า ในช่วงท้ายของสมัยนี้บรรพบุรุษของมนุษย์ได้เริ่มแยกตัวออกจากบรรพบุรุษของลิงชิมแปนซี (ช่วงประมาณ 7.5 ถึง 5.6 ล้านปีก่อน) สมัยนี้มีลักษณะเหมือนสมัยโอลิโกซีนคือทุ่งหญ้าขยายตัวขึ้นและป่าไม้ลดน้อยลง ทะเลในสมัยนี้ป่าสาหร่ายเริ่มปรากฏขึ้นเป็นครั้งแรกและกลายเป็นระบบนิเวศที่สำคัญมากที่สุดแบบหนึ่งของโลก

พืชและสัตว์ยุคนี้มีวิวัฒนาการแบบใหม่มากขึ้น สัตว์เลี้ยงลูกด้วยนมและนกสามารถพบได้มาก สาหร่ายทะเล วาฬและสัตว์ตีนครีบเริ่มแพร่พันธุ์ไปทั่ว

ยุคนี้มีเป็นยุคที่มีความน่าสนใจเกี่ยวกับธรณีวิทยาและภูมิอากาศบรรพกาลวิทยาเป็นอย่างมากเนื่องจากยุคนี้เป็นช่วงเวลาสำคัญของการเกิดเทือกเขาหิมาลัยซึ่งส่งผลกระทบต่อรูปแบบของมรสุมในเอเชียซึ่งมีส่วนเกี่ยวข้องกับการขยายตัวของธารน้ำแข็งในซีกโลกเหนือ
# อาเทอร์ บาร์นาร์ด
อาเทอร์ บาร์นาร์ด (10 มีนาคม ค.ศ. 1929 – 1 พฤษภาคม ค.ศ. 2018) เป็นนักวิ่งชาวอเมริกัน เคยเข้าร่วมการแข่งขันวิ่งกระโดดข้ามรั้ว 110 เมตร และได้รับเหรียญทองแดง ในการแข่งขันโอลิมปิก 1952 เบอร์นาร์ด จบการศึกษาที่มหาวิทยาลัยเซาเทิร์นแคลิฟอร์เนียUSC OLYMPIANS: 1904–2004 , USC Trojans Athletic Department, Accessed August 13, 2008. เคยแข่งขันในงานซีไอเอฟ แคลิฟอร์เนีย สเตรท มีท ได้รับรางวัลรองชนะเลิศ จากการวิ่งระยะทาง 120 หลาCalifornia State Meet Results – 1915 to present. lynbrooksports.prepcaltrack.com
# ปีเตอร์ เทมเปิล-มอร์ริส
ปีเตอร์ เทมเปิล-มอร์ริส (12 กุมภาพันธ์ ค.ศ. 1938 – 1 พฤษภาคม ค.ศ. 2018) เป็นนักการเมืองชาวอังกฤษ เป็นสมาชิกสภาผู้แทนราษฎรพรรคอนุรักษนิยม จากเมืองลีโอมินซ์เตอร์ ตั้งแต่ปี ค.ศ. 1974 ก่อนที่จะย้ายพรรคการเมืองไปอยู่พรรคแรงงานในปี ค.ศ. 2001 ในตำแหน่งสภาสูง และเสียชีวิตเมื่อวันที่ 1 พฤษภาคม ค.ศ. 2018

 ประวัติ 
ปีเตอร์เกิดที่เมืองคาร์ดิฟฟ์ เรียนที่โรงเรียนเซนท์แคทเธอรีนส์ แลนดัฟฟ์ และโรงเรียนฮิลสโตน ศึกษาปริญญาตรี สาขานิติศาสตร์ วิทยาลัยเซนท์แคทเธอรีนส์ ภายหลังจบปริญญาตรี ปีเตอร์ได้เป็นทนายความในโบสถ์อินเนอร์ ตั้งแต่ปี ค.ศ. 1962 จนถึงปี ค.ศ. 1989 

 งานการเมือง 
ปีเตอร์ ได้รับเลือกเป็นผู้ท้าชิงสมาชิกสภาผู้แทนราษฎรพรรคอนุรักษ์นิยม ในเมืองมอนเมาธ์เชอร์  ในปี ค.ศ. 1966 และเมืองนอร์วูดส์ ในปี ค.ศ. 1970 และในเดือนกุมภาพันธ์ ค.ศ. 1974 ได้รับเลือกเป็นสมาชิกสภาผู้แทนราษฎรจากเมืองลีโอมินเตอร์ในปี ค.ศ. 1982-83 เป็นกรรมาธิการการเกษตร และปี ค.ศ. 1987-90 เป็นกรรมาธิการการต่างประเทศ
# นาเซอร์ มาเล็ก โมเทียร์
นาเซอร์ มาเล็ก โมเทียร์ (ناصر ملک‌ مطیعی‎, 29 มีนาคม ค.ศ. 1930https://www.khabaronline.ir/detail/762006/culture/cinemahttp://persianv.com/maharat/گفت-و-گوی-بسیار-جالب-با-ناصر-ملک-مطیعی-د.html – 26 พฤษภาคม ค.ศ. 2018) เป็นนักแสดงและผู้กำกับภาพยนตร์ชาวอิหร่าน แสดงภาพยนตร์และรายการโทรทัศน์มากมาย

 ภาพยนตร์ 

 1949 Vareiteh bahar
 1950 Vagabond
 1952 The Enchanter
 1955 The Crossroad of Events
 1956 Accusation
 1956 Seventeen Days to Execution
 1958 Broken Spell
 1958 The Runaway Bride
 1959 The Twins
 1959 Woman's Enemy
 1960 Quiter Before the Storm
 1960 The Stars Glitter
 1960 The Strong Man
 1961 Bitter Honey
 1961 The Bum
 1961 Uncle No-Ruz
 1962 The Merchants of Death
 1962 The Shadow of Fate
 1962 The Velvet Hat
 1963 Aras Khan
 1963 Men and Roads
 1963 The Polite Ones
 1964 Abraham in Paris
 1964 The Pleasures of Sin
 1965 A Perfect Gentleman
 1966 Farar az haghighat
 1966 Hashem khan
 1966 Hossein Kord Shabestari
 1968 Hırsız Kız 
 1969 Gheysar
 1969 Kölen olayım 
 1970 Avare aşık (as Nasir Malek)
 1970 Wood Pigeon (Toghi) – directed by Ali Hatami
 1970 Dancer of City
 1970 Sekke-ye shans
 1971 A Hut across the River
 1971 Baba Shamal
 1971 Gholam zhandarm
 1971 Kako
 1971 Knucklebones
 1971 Looti
 1971 Noghre-dagh
 1971 Pahlevan mofrad
 1971 The Bridge
 1972 Ghalandar
 1972 Mehdi in Black and Hot Mini Pants
 1973 Sheikh Saleh
 1973 Shooresh
 1974 Agha Mehdi vared mishavad
 1974 Oosta karim nokaretim
 1974 Salat-e zohr
 1974 Ten Little Indians
 1974 Soltan-e Sahebgharan (TV mini-series)
 1974 Torkaman
 1975 Golden Heel
 1976 Atash-e jonoob
 1976 Bot
 1976 Deprem
 1976 İki Kızgın Adam
 1976 Sevdalılar 
 1977 Baraj (as Nasir Melek)
 1977 Sine-chak
 1982 The imperilled
 2014 Negar's Role